**ЈКП „Наш дом“ Пожега**

**Број: 4580/3**

**Датум: 29.07.2022. године**

**Пожега**

**На основу члана 22. став 1. тачка 1. и 2. Закона о јавним предузећима („Сл. гл. РС“, број 15/2016 и 88/2019) члана 39. став 1. тачка 2. Одлуке о усклађивању оснивачког акта Јавног комуналног предузећа „Наш дом“ Пожега („Службени лист општине Пожега“, број 9/16 и 2/18) и члана 40. став 1. тачка 2. Статута ЈКП „Наш Дом“ Пожега, број 1033 од 27.04.2018. године, Надзорни одбор ЈКП „Наш дом“ Пожега, на телефонској седници оджаној дана 29.07.2022. године, донео је:**

**ОДЛУКУ**

**УСВАЈА СЕ** **СЕДМА ИЗМЕНА** Плана јавних набавки Јавног комуналног предузећа „Наш дом“ Пожега за 2022. годину.

**О б р а з л о ж е њ е**

Дана 14.01.2022. године, наручилац Јавно комунално предузеће „Наш дом“ Пожега на Порталу ЈН објавио је основну верзију Плана јавних набавки за 2022. годину.

Измене наведеног Плана извршене су у погледу следећег:

Брише се јавна набавка под редним бројем 7. врста предмета: услуга, предмет јавне набавке: израда идејног пројекта за пијацу (зелена, робна и мрсара), процењена вредност: 500.000,00 динара без ПДВ-а, врста поступка: отворени поступак, оквирно време покретања поступка: I квартал, CPV ознака: 71320000-услуге техничког пројектовања, НСТЈ извршења/испоруке: РС 211 Златиборска област.

Разлог за измену плана јавних набавки (брисање предметне набавке) је тај што је престала потреба наручиоца за спровођењем исте. Предметна набавка неће се понављати у току ове буџетске године.

Брише се јавна набавка под редним бројем 8. брише се јавна набавка, врста предмета: услуга, предмет јавне набавке: израда техничког решења за реконструкцију водоводне мреже у трећој зони у насељу Узићи, процењена вредност: 500.000,00 динара без ПДВ-а, врста поступка: отворени поступак, оквирно време покретања поступка: I квартал, CPV ознака: 71320000-услуге техничког пројектовања, НСТЈ извршења/испоруке: РС 211 Златиборска област.

Разлог за измену плана јавних набавки (брисање предметне набавке) је тај што је престала потреба наручиоца за спровођењем исте. Предметна набавка неће се понављати у току ове буџетске године.

Брише се јавна набавка под редним бројем 16. врста предмета: радови, предмет јавне набавке: реконструкција канализационе мреже у улици Књаза Милоша, у индустријској зони, процењена вредност: 5.000.000,00 динара без ПДВ-а, врста поступка: отворени поступак, оквирно време покретања поступка: I квартал, CPV ознака: 45232410-радови на канализационој мрежи, НСТЈ извршења/испоруке: РС 211 Златиборска област.

Разлог за измену плана јавних набавки (брисање предметне набавке) је тај што је Одлуком Општинског већа општине Пожега, 01 број: 011-31/2022 од 01.07.2022. године, општина Пожега овластила ЈКП „Наш дом“ Пожега да спроведе радове на реконструкцији канализационе мреже у улици Књаза Милоша, у индустријској зони, у вредности од 5.000.000,00 динара без ПДВ-а, с обзиром да исто предузеће располаже са потребним техничким и кадровским капацитетима за извођење предметних радова.

Међусобна права и обавезе у вези извођења предметних радова између Општине Пожега и ЈКП „Наш дом“ Пожега утврђени су Уговором о регулисању међусобних права и обавеза, 01 број: 020-256-3/2022 од 28.06.2022. године.

У складу са напред наведеним не постоји правни основ за спровођење предметног поступка јавне набавке.

Брише се јавна набавка под редним бројем 36. врста предмета: услуга, предмет јавне набавке: израда пројекта хоризонталне сигнализације, процењена вредност: 1.500.000,00 динара без ПДВ-а, врста поступка: отворени поступак, оквирно време покретања поступка: II квартал, CPV ознака: 71320000-услуге техничког пројектовања, НСТЈ извршења/испоруке: РС 211 Златиборска област.

Разлог за измену плана јавних набавки (брисање предметне набавке) је тај што је престала потреба наручиоца за спровођењем исте. Предметна набавка неће се понављати у току ове буџетске године.

Брише се јавна набавка под редним бројем 38. врста предмета: радови, предмет јавне набавке: реконструкција водоводне мреже на Лисишту, процењена вредност: 1.500.000,00 динара без ПДВ-а, врста поступка: отворени поступак, оквирно време покретања поступка: I квартал, CPV ознака: 45231100-општи радови на изградњи цевовода, НСТЈ извршења/испоруке: РС 211 Златиборска област.

Разлог за измену плана јавних набавки (брисање предметне набавке) је тај што је Одлуком Општинског већа општине Пожега, 01 број: 011-31/2022 од 01.07.2022. године, општина Пожега овластила ЈКП „Наш дом“ Пожега да спроведе радове на реконструкцији водоводне мреже на Лисишту, у вредности од 1.500.000,00 динара без ПДВ-а, с обзиром да исто предузеће располаже са потребним техничким и кадровским капацитетима за извођење предметних радова.

Међусобна права и обавезе у вези извођења предметних радова између Општине Пожега и ЈКП „Наш дом“ Пожега утврђени су Уговором о регулисању међусобних права и обавеза, 01 број: 020-256-4/2022 од 28.06.2022. године.

У складу са напред наведеним не постоји правни основ за спровођење предметног поступка јавне набавке.

Имајући у виду напред наведено чланови Надзорног одбора Јавног комуналног предузећа „Наш дом“ Пожега једногласно су донели одлуку као у диспозитиву.

 **Назорни одбор**

 **ЈКП „Наш дом“ Пожега**

 **председница,**

 **Драгана Милановић, дипл. правник**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**